* Kérjük T. Ajánlatkérőt, hogy a szakaszszigetelők kivételéhez és a fázishatár szigetelők beépítéséhez adják meg, hogy milyen vágányzári és feszültségmentesítési idők állnak rendelkezésre.

A fázishatárok kialakításához szükséges szigetelő beépítésekre előre tervezett vágányzári idők nem állnak rendelkezésre, a vágányzárakat az 1/2015. sz. EVIG  elnök-vezérigazgatói utasítás „*a kapacitáskorlátozást okozó karbantartási, fejlesztési és felújítási tevékenységek tervezéséről és üzemviteli feltételeiről*” utasításban előírtaknak megfelelően a nyertes Vállalkozónak kell megkérnie. Az Ajánlattevő a szigetelő beépítésekhez és az ezzel kapcsolatos munkálatok elvégzéséhez rövid, éjszakai órákban történő munkavégzéssel kalkuláljon.

* Kérjük T. Ajánlatkérőt, hogy a beépítendő fázishatár szigetelők gyártmányát/típusát adja meg Ajánlattevők részére.

A fázishatár szigetelők üzemszerűen 160 km/h sebességgel járható korszerű, új kivitelűek legyenek és az 38280/2014/MÁV sz. Utasítás szerint elfogadottnak kell lennie.

* Kérjük erősítse meg T. Ajánlatkérő, hogy oszlopbontási és oszlopállítási munkákkal Ajánlattevőnek nem kell kalkulálnia.

A nyertes Ajánlattevőnek a tervezés során meg kell vizsgálni a kiírás szerinti megvalósítandó állapot kialakításának módját. Amennyiben a nyertes Ajánlattevő az általa elkészítendő tervekkel igazolja, hogy a kiírás szerinti állapotot oszlopbontás és oszlopállítás nélkül meg tudja valósítani, akkor azt az Ajánlattevő elfogadja.

* A helyszíni bejáráson pontosított műszaki tartalom alapján meglátásunk szerint engedélyezési és kivitelezési terv készítése nem szükséges. Megvalósulási tervrészlet és kapcsolási rajz készítése elegendő. Kérjük T. Ajánlatkérőtől a tervezéssel és engedélyeztetéssel kapcsolatos feladatok konkrét leírását, pontosítását.

Legalább egyesített kiviteli terv készítése, majd annak MÁV Zrt.-vel történő jóváhagyatása elengedhetetlen. Jóváhagyott egyesített kiviteli terv alapján a felsővezeték átalakítását követően megvalósítási tervrészlet elkészítése a feladat.

Jóváhagyásra az alábbi tervrészek benyújtása szükséges:

-          Tervjegyzék

-          Műszaki leírás

-          Feszítési terv

-          Földelési terv

-          Kapcsolási rajz

-          Keresztszelvény rajz ( újonnan állított oszlop esetében)

-          Keretállás elrendezési rajz ( újonnan létesülő keretállás esetében)

A tervrészeken elegendő az átalakítással érintett részeket szerepeltetni.

* Kérjük megerősíteni, hogy oszlopfestési és acéloszlop felületjavítási (festési), illetve oszlop alap javítási feladata leendő nyertes Ajánlattevőnek nincsen.

Megerősítjük.

* Kérjük megerősíteni, hogy nyertes Ajánlattevőnek a földelési rendszer átalakítása feladata (drosszel transzformátor telepítés nincsen) a beépítendő fázishatár szigetelők sínszálba történő bekötésén kívül nincsen.

Nyertes Ajánlattevőnek a tervezés során kell megvizsgálni és megtervezni a földelési rendszer előírt állapothoz szükséges módosítását.

* Kérjük T. Ajánlatkérőt erősítse meg, hogy a szükséges vágányzárak, feszültségmentesítések és szakfelügyeletek díjmentesen kerülnek biztosításra.

A vágányzárak és az azzal kapcsolatos feszültségmentesítések díjmértékében az 1/2015. sz. EVIG  elnök-vezérigazgatói utasítás „*a kapacitáskorlátozást okozó karbantartási, fejlesztési és felújítási tevékenységek tervezéséről és üzemviteli feltételeiről*” utasításban előírtak a mérvadó. Szakfelügyeletet a budapesti Pályavasúti területi igazgatóság a munkálatokkal kapcsolatosan díjmentesen biztosítja.

* Kérjük T. Ajánlatkérőt erősítse meg, hogy esetlegesen szükséges nagyteljesítményű diesel kitológép díjmentesen kerül biztosításra.

Nem erősítjük meg. A MÁV Zrt. nem rendelkezik kitológéppel, a nyertes Vállalkozó feladata – a szigetelő beépítésekhez és az ezzel kapcsolatos munkálatok zavartatásának figyelembevételével –az esetlegesen szükséges kitológép biztosítása az azt igénylő munkálatok elvégzésének idejéig.